২০১২ গ্রীষ্মকালীন প্যারালিম্পিকে জিবুতি
জিবুতি ২০১২ সালের গ্রীষ্মকালীন আসরের মাধ্যমে প্যারালিম্পিক গেমসে প্রথম আত্মপ্রকাশ করে। ২০১২ সালের ২৯শে আগস্ট থেকে ৯ই সেপ্টেম্বর যুক্তরাজ্যের লন্ডনে এটি আয়োজিত হয়। হুসেন ওমর হাসান দেশটির প্রথম প্যারালিম্পিয়ান হিসেবে মধ্যম দূরত্বের দৌড়ে জিবুতির প্রতিনিধিত্ব করেন। গোড়ালিতে আঘাত পেয়ে ভালো খেলতে না পারায় তিনি পদক জিততে ব্যর্থ হন। তবে ট্র্যাকে দুই ল্যাপ একা দৌড়ানোর সময় লন্ডনের দর্শকেরা তাকে উৎসাহ দিয়েছিলেন।